युवा पत्रकार किस तरह से अपनी खबरों को बेहतर कलेवर दे सकते हैं, इस पर वर्कशॉप में विस्तार से चर्चा की गई और इससे जुड़े जरूरी टिप्स दिए गए। एक खबर की जरूरत क्या होती है, खबर भेजते समय किन-किन बातों का ध्यान रखना चाहिए, कैमरे की जानकारी और न्यूज कवरेज की तमाम दिक्कतों से जुड़ी दिक्कतों पर युवा पत्रकारों के सवालों का समाधान भी इस वर्कशॉप में किया गया। इसके लिए नोएडा स्थित 4रीयल न्यूज चैनल से चार पत्रकारों की टीम वर्कशॉप में शामिल हुई थी जिनमें आउटपुट टीम में एग्जीक्यूटिव प्रोड्यूसर सुनील कुमार, इनपुट हेड सचिन त्रिपाठी, सीनियर रिपोर्टर सतेंद्र भाटी और कैमरामैन हेड हरविंदर शामिल थे। इन सभी पत्रकारों ने प्रशिक्षु पत्रकारों के प्रश्नों का जवाब दिया।